Diari Oficial de la Generalitat Valenciana


Sumari del DOGV 7722, del 17-02-2016 (2016/1076)

RESOLUCIÓ de 12 de febrer de 2016, del president de la Generalitat, per la qual es deleguen determinades atribucions en diferents òrgans de l'Administració de la Generalitat.
------------------------------------------------------------------------------------------------------------------------------------------------------------------------------

### Dades del document

Número de DOGV
:   7722

Data del DOGV
:   17-02-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/1076


Data del document
:   12-02-2016

Organisme emissor
:   Presidència de la Generalitat

Tipus de document
:   Resolució

Anàlisi jurídica

RESOLUCIÓ de 12 de febrer de 2016, del president de la Generalitat, per la qual es deleguen determinades atribucions en diferents òrgans de l'Administració de la Generalitat. [2016/1076]  
El Decret 7/2015, de 29 de juny, del president de la Generalitat, modificat pel Decret 10/2015, de 6 de juliol, ha determinat les conselleries en què s'organitza l'Administració de la Generalitat, assignant competències a cadascuna d'elles.  
A l'empara del que estableix l'article 12.2 de la Llei del Consell, s'ha residenciat en la Presidència un àmbit competencial propi que es projecta en matèria d'assessorament al president, impuls de l'acció interdepartamental del Consell, relacions amb la Unió Europea, l'Estat i altres comunitats autònomes, comunicació institucional de la Generalitat, promoció institucional, estudis d'innovació, turisme, Administració local i mitjans de comunicació social, relacions amb les Corts, representació i defensa en judici, assessorament en dret a la Generalitat, així com les competències en matèria d'interior, protecció civil, gestió de la unitat del Cos Nacional de Policia adscrita a la Comunitat Valenciana i gestió de les competències en matèria de situacions d'emergència i en matèria d'extinció d'incendis.  
  
Juntament amb les anteriors atribucions, el president de la Generalitat exerceix les funcions establertes en la Llei del Consell, així com aquelles que li corresponen com a màxima autoritat dels òrgans i unitats que s'integren en la seua estructura orgànica. Atenent a tot això, i amb la finalitat de dotar de major agilitat la gestió dels assumptes la competència dels quals té assignada la Presidència, es considera oportú, d'acord amb el principi d'eficàcia que regeix l'actuació de les administracions públiques, delegar determinades atribucions en les secretaries autonòmiques i en altres òrgans de la Presidència.  
  
En virtut d'això, i de conformitat amb el que es disposa en els articles 12.2, 28, per analogia, i 63 de la Llei del Consell; i en els articles 13 i 14 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, resolc:  
  
Primer  
Delegar, en la persona titular del Gabinet del President, l'exercici de les següents atribucions:  
a) La convocatòria de les beques a les quals es refereix el Decret 132/2009, de 4 de setembre, del Consell, o la normativa que el substituïsca, dins de l'àmbit de les seues competències.  
b) La resolució de recursos de reposició que corresponga al president de la Generalitat, amb les excepcions legals corresponents, pel que fa a actes dictats en l'exercici de les facultats delegades en aquest apartat primer.  
  
Segon  
1. Delegar, en la persona titular de la Secretaria Autonòmica de Presidència, l'exercici de les funcions que la normativa vigent atribueix al president de la Generalitat, en matèria de règim local, habilitats i habilitades de caràcter nacional, béns i serveis de les entitats locals i organització territorial, i relacions amb la Unió Europea.  
2. Delegar, en la persona titular de la Secretaria Autonòmica de Presidència, l'exercici de les següents atribucions:  
a) La facultat de dictar la resolució d'inici d'expedients per a l'elaboració de projectes normatius en matèries de competència de la Presidència.  
b) La sol·licitud de dictàmens, i, en general, la comunicació, amb el Consell Jurídic Consultiu de la Comunitat Valenciana, amb el Comitè Econòmic i Social i amb qualsevol altra institució de la Generalitat.  
c) La facultat de subscriure convenis de col·laboració amb persones físiques o jurídiques privades, dels quals no es deriven compromisos de caràcter econòmic imputables als pressupostos de despeses de la Generalitat, dins de l'àmbit de matèries que es deleguen a aquesta secretaria autonòmica.  
d) La revisió d'ofici dels actes administratius nuls de ple dret dictats tant en l'exercici de les seues competències pròpies com les delegades.  
  
e) La declaració de lesivitat dels actes administratius anul·lables dictats tant en l'exercici de les seues competències pròpies com les delegades, així com, si escau, dels actes dictats per les persones titulars de les direccions generals que en depenen.  
f) L'aprovació del pla estratègic de subvencions en les matèries de competència d'aquesta secretaria autonòmica i de les direccions generals que en depenen.  
g) La convocatòria d'ajudes i subvencions a les quals es refereix el títol X de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions.  
h) La convocatòria de les beques a les quals es refereix el Decret 132/2009, de 4 de setembre, del Consell, o normativa que el substituïsca dins de l'àmbit funcional que té delegat.  
i) La resolució de recursos de reposició que corresponga al president de la Generalitat, amb les excepcions legals corresponents, pel que fa a actes dictats en l'exercici de les facultats delegades en aquesta resolució.  
j) La resolució dels recursos d'alçada que corresponga al president de la Generalitat, amb les excepcions legals corresponents.  
k) La resolució de reconeixement de la indemnització per residència, quan la persona a la qual se li reconeix siga la titular de la Sotssecretaria de la Presidència.  
  
Tercer  
1. Delegar, en la persona titular de la Secretaria Autonòmica de Comunicació, l'exercici de les funcions que la normativa vigent atribueix al president de la Generalitat, en matèria de comunicació i promoció institucional de la Generalitat, a excepció de les que es duguen a terme en matèria de turisme; i ràdio, televisió i altres mitjans de comunicació social i continguts, incloent els de caràcter audiovisual, transmesos mitjançant xarxes i serveis de comunicacions electròniques.  
  
2. Delegar, en la persona titular de la Secretaria Autonòmica de Comunicació, l'exercici de les següents atribucions:  
a) La facultat de subscriure convenis de col·laboració amb persones físiques o jurídiques privades, dels quals no es deriven compromisos de caràcter econòmic imputables als pressupostos de despeses de la Generalitat, dins de l'àmbit de matèries que es deleguen a aquesta secretaria autonòmica.  
b) La declaració de lesivitat dels actes administratius anul·lables dictats tant en l'exercici de les seues competències pròpies com les delegades, així com, si escau, dels actes dictats per les persones titulars de les direccions generals que en depenen.  
c) L'aprovació del pla estratègic de subvencions en les matèries de competència d'aquesta secretaria autonòmica i de les direccions generals que en depenen.  
d) La convocatòria d'ajudes i subvencions a les quals es refereix el títol X de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions.  
e) La convocatòria de les beques a les quals es refereix el Decret 132/2009, de 4 de setembre, del Consell, o normativa que el substituïsca dins de l'àmbit funcional que té delegat.  
f) La resolució de recursos de reposició que corresponga al president de la Generalitat, amb les excepcions legals corresponents, pel que fa a actes dictats en l'exercici de les facultats delegades per aquesta resolució.  
g) La revisió d'ofici dels actes administratius nuls de ple dret dictats tant en l'exercici de les seues competències pròpies com les delegades.  
  
  
Quart  
1. Delegar, en la persona titular de la Secretaria Autonòmica de l'Agència Valenciana del Turisme, l'exercici de les funcions que la normativa vigent atribueix al president de la Generalitat en matèria de turisme i, especialment, promoció i comunicació turístiques.  
2. Delegar, en la persona titular de la Secretaria Autonòmica de l'Agència Valenciana del Turisme, l'exercici de les següents atribucions:  
a) La facultat de subscriure convenis de col·laboració amb persones físiques o jurídiques privades, dels quals no es deriven compromisos de caràcter econòmic imputables als pressupostos de despeses de la Generalitat, dins de l'àmbit de matèries que es deleguen a aquesta secretaria autonòmica.  
b) La revisió d'ofici dels actes administratius nuls de ple dret dictats tant en l'exercici de les seues competències pròpies com a delegades, així com, si escau, dels actes dictats per l'Agència Valenciana del Turisme.  
c) La declaració de lesivitat dels actes administratius anul·lables dictats tant en l'exercici de les seues competències pròpies com les delegades, així com, si escau, dels actes dictats per la persona titular de la direcció general dependent i per l'Agència Valenciana del Turisme.  
  
d) L'aprovació del pla estratègic de subvencions en les matèries de competència d'aquesta secretaria autonòmica, de la direcció general dependent, i de l'Agència Valenciana del Turisme.  
e) La convocatòria d'ajudes i subvencions a les quals es refereix el títol X de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions.  
f) La convocatòria de les beques a les quals es refereix el Decret 132/2009, de 4 de setembre, del Consell, o la normativa que el substituïsca dins de l'àmbit funcional que té delegat.  
g) L'autorització d'encàrrecs de gestió i encàrrecs a mitjans propis en exercici de les competències que li corresponguen.  
h) L'exercici de la potestat sancionadora quan, en virtut de les normes sectorials en matèria d'activitat i establiments turístics, corresponga al president de la Generalitat.  
i) La resolució de recursos de reposició que corresponga al president de la Generalitat, amb les excepcions legals corresponents, pel que fa a actes dictats en l'exercici de les facultats delegades per aquesta resolució.  
  
Cinqué  
1. Delegar, en la persona titular de la Direcció General de l'Agència de Seguretat i Resposta a les Emergències, l'exercici de les funcions que la normativa vigent atribueix al president de la Generalitat, en matèria d'interior, gestió i direcció de la Unitat del Cos Nacional de Policia adscrita a la Comunitat Valenciana, seguretat pública i protecció ciutadana, espectacles, establiments públics i activitats recreatives, coordinació de policies locals a la Comunitat Valenciana, formació de policies locals, personal de serveis essencials i complementaris d'intervenció enfront d'emergències, protecció civil, ajudes a les víctimes del terrorisme, extinció d'incendis, participació de la Generalitat en els consorcis de bombers, i la direcció i gestió del telèfon únic europeu, 112, en l'àmbit de la Comunitat Valenciana i de l'encàrrec de gestió del Consell de Seguretat Nuclear a la Generalitat, excepte en allò que es trobe delegat en altres òrgans.  
2. Delegar en la persona titular de la Direcció General de l'Agència de Seguretat i Resposta a les Emergències l'exercici de les següents atribucions:  
a) L'exercici de la potestat sancionadora, quan, en virtut de les normes sectorials, en matèria de protecció civil i gestió d'emergències, o en les restants matèries a les quals es refereix el número anterior, això corresponga al president de la Generalitat, amb l'excepció d'aquelles matèries en les quals l'exercici de la potestat sancionadora s'haja delegat en altres òrgans.  
b) L'autorització d'encàrrecs de gestió i encàrrecs a mitjans propis en exercici de les competències que li corresponguen.  
c) La facultat de subscriure convenis de col·laboració amb persones físiques o jurídiques privades, dels quals no es deriven compromisos de caràcter econòmic imputables als pressupostos de despeses de la Generalitat, dins de l'àmbit de matèries que es deleguen a aquesta direcció general.  
d) La revisió d'ofici dels actes administratius nuls de ple dret dictats tant en l'exercici de les seues competències pròpies com les delegades.  
  
e) La declaració de lesivitat dels actes administratius anul·lables dictats tant en l'exercici de les seues competències pròpies com les delegades.  
f) L'aprovació del pla estratègic de subvencions en les matèries de competència d'aquesta direcció general.  
g) La convocatòria i l'atorgament d'ajudes i subvencions a les quals es refereix el títol X de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions.  
  
La present delegació inclou al seu torn la facultat d'interpretar, resoldre les incidències i dictar els actes de tràmit qualificats que puguen sorgir com a conseqüència de la tramitació d'aquests expedients en totes les seues fases.  
h) La convocatòria i l'atorgament de les beques a les quals es refereix el Decret 132/2009, de 4 de setembre, del Consell, o la normativa que el substituïsca dins de l'àmbit funcional que té delegat; la facultat d'interpretar, resoldre les incidències i dictar els actes de tràmit qualificats que puguen sorgir com a conseqüència de la tramitació d'aquests expedients en totes les seues fases; la facultat de rescissió, i la d'acceptació de renúncies, així com la de resoldre sobre el reintegrament de les quantitats en els supòsits establerts normativament.  
i) La concessió de subvencions nominatives en el supòsit establert en l'article 160.4, lletra d, de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions.  
j) La resolució del procediment de revocació i reintegrament de les ajudes i subvencions atorgades per delegació del president.  
k) L'exercici de la potestat sancionadora en matèria de subvencions.  
  
l) La devolució d'avals i d'altres garanties en matèria d'espectacles públics, activitats recreatives i establiments públics, i en matèria de transferències corrents i de capital.  
m) La devolució d'ingressos indeguts.  
n) El comandament únic de les emergències d'acord amb el que s'estableix en la Llei 13/2010, de 23 de novembre, de la Generalitat, de Protecció Civil i Gestió d'Emergències.  
o) La resolució de recursos de reposició que corresponga al president de la Generalitat, amb les excepcions legals corresponents, pel que fa a actes dictats en l'exercici de les facultats delegades per aquesta resolució.  
p) Totes aquelles atribucions no enumerades en els punts anteriors que es puguen derivar de les competències indicades en el punt 1 del present apartat.  
  
Sisé  
En les delegacions efectuades en el punt 1 dels apartats segon, tercer, quart i cinquè, en cap cas s'entendran compreses les facultats que estatutàriament i legalment hagen de ser exercides de manera personal pel president de la Generalitat, i sense que comprenguen, en cap cas, les següents facultats i funcions:  
a) La proposta al Consell del nomenament i cessament d'alts càrrecs.  
b) L'elevació al Consell d'avantprojectes de llei, projectes de decret i propostes d'acord.  
c) La potestat reglamentària.  
  
Seté  
Es deleguen, en la persona titular de la Sotssecretaria de la Presidència, l'exercici de les següents atribucions, sense perjudici de les delegacions que es realitzen en altres òrgans de la Presidència:  
a) Els actes i les resolucions de reconeixement de despeses del personal que desenvolupa les seues funcions en l'àmbit de competències de la Presidència.  
b) Les facultats ordinàries en matèria de contractació administrativa i de dret privat que no hagen sigut delegades en altres òrgans de la Presidència, inclosa la corresponent aprovació de les factures i certificacions d'obra i l'aprovació del reajustament d'anualitats, que així mateix no haja sigut delegada en altres òrgans, així com la modificació dels contractes i la seua resolució, i tots els actes i resolucions que calga adoptar derivats del procediment de contractació, i, especialment, els relatius a aprovació de plans, avantprojectes o projectes, el nomenament de director facultatiu de l'obra o treball, coordinador en matèria de seguretat i salut i representant de l'Administració en la recepció de l'obra, i l'aprovació de programes de treball i plans de seguretat i salut, així com l'acceptació del pla de gestió de residus de la construcció.  
c) Els actes i documents de retenció de crèdit, autorització de la despesa, disposició de crèdit, reconeixement d'obligacions i proposta de pagament, dins dels límits legals i reglamentaris, referits a qualsevol capítol de l'estat de despeses del pressupost de la Presidència, així com la tramitació necessària per al pagament d'interessos de demora que es pogueren reportar en qualsevol expedient de despesa, sempre que no estiguen delegats en un altre òrgan.  
d) La resolució dels procediments instats per a delimitar la responsabilitat patrimonial de l'Administració, als quals es refereixen els articles 139 i següents de la Llei de Règim Jurídic de les Administracions Públiques i del Procediment Administratiu Comú o la norma que regula aquesta matèria en substitució seua, i que puguen instar-se com a conseqüència de l'actuació dels òrgans adscrits a la Presidència.  
  
e) La incoació, els actes de tràmit i l'aprovació, amb l'autorització prèvia pel Consell, dels expedients d'enriquiment injust de l'àmbit de la Presidència.  
f) Les facultats corresponents al titular del departament en matèria de patrimoni, segons el que es disposa en la vigent Llei de Patrimoni de la Generalitat i en altres normes aplicables.  
g) L'autorització d'encàrrecs de gestió i encàrrecs a mitjans propis en exercici de les competències que corresponen a la Presidència, a excepció d'aquelles atribuïdes a la Secretaria Autonòmica de l'Agència Valenciana del Turisme i a la Direcció General de l'Agència de Seguretat i Resposta a les Emergències.  
h) La resolució de reconeixement de la indemnització per residència als alts càrrecs de la Presidència.  
i) La resolució de les reclamacions prèvies a l'exercici d'accions civils i laborals que es puguen instar contra la presidència de la Generalitat.  
j) La resolució dels requeriments que, a l'empara del que s'estableix en l'article 44 de la Llei 29/1998, de 13 de juliol, reguladora de la jurisdicció contenciosa administrativa, corresponga al president de la Generalitat pel que fa a les facultats l'exercici de les quals se li delega en aquesta resolució.  
k) L'exercici de les facultats que corresponguen al President, en matèria pressupostària, d'acord amb el que estableix la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, lleis de pressupostos de la Generalitat i altra normativa aplicable.  
l) La revisió d'ofici dels actes administratius nuls de ple dret dictats per la persona titular de la Sotssecretaria tant referits a l'àmbit material de la seua pròpia competència com els dictats per delegació.  
  
m) La declaració de lesivitat dels actes administratius anul·lables dictats per la persona titular de la Sotssecretaria tant referits a l'àmbit material de la seua pròpia competència com els dictats per delegació.  
  
n) La formalització dels documents administratius i comptables relatius a ingressos pressupostaris i fons extrapressupostaris que corresponguen als diferents òrgans adscrits a la Presidència.  
o) L'adopció dels actes administratius que hagen de dictar-se en execució de resolucions judicials que afecten l'àmbit material i funcional de competències de la Presidència.  
p) La convocatòria i l'atorgament de les beques a les quals es refereix el Decret 132/2009, de 4 de setembre, del Consell, o la normativa que el substituïsca dins del seu respectiu àmbit material i funcional que té delegat, així com la facultat d'interpretar, resoldre les incidències i dictar els actes de tràmit qualificats que puguen sorgir com a conseqüència de la tramitació d'aquests expedients en totes les seues fases; la facultat de rescissió, acceptació de renúncies i la de resoldre sobre el reintegrament.  
q) La concessió de subvencions nominatives en el supòsit establert en l'article 160.4, lletra d, de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, així com l'aprovació de les bases reguladores i la concessió de les subvencions, o, si escau, la proposta a la conselleria competent en matèria d'Hisenda a què es refereix la disposició addicional cinquena de la Llei 11/2015, de 29 de desembre, de Pressupostos de la Generalitat per a l'exercici 2016, en relació amb el que estableix l'article 168.1.C de la Llei 1/2015, de 6 de febrer, d'Hisenda Pública, del Sector Públic Instrumental i de Subvencions.  
  
r) L'exercici de la potestat expropiatòria que exigisca el desenvolupament i l'execució adequats de les matèries de competència de la Presidència i l'aprovació de la despesa que açò comporta. L'exercici d'aquesta potestat s'estendrà també a l'adquisició per acord mutu dels béns i drets que siguen objecte d'expropiació.  
  
s) L'autorització d'assistència a cursos, jornades, conferències i altres activitats formatives del personal adscrit a la Presidència, així com la retenció i autorització de la despesa per la inscripció i assistència.  
t) L'exercici de les funcions atribuïdes per la normativa vigent al president de la Generalitat en matèria de personal, pel que fa al personal del departament, inclosa la facultat de nomenament i cessament del personal eventual al servei del president de la Generalitat, així com el nomenament i cessament del personal eventual de l'oficina de suport regulada en l'article 3.1 de la Llei 6/2002, de 2 d'agost, de la Generalitat, d'Estatut dels Expresidents de la Generalitat.  
u) La resolució de recursos de reposició que corresponga al president de la Generalitat, amb les excepcions legals corresponents, pel que fa a actes dictats en l'exercici de les facultats delegades en els apartats seté i dotzé d'aquesta resolució.  
  
Vuité  
Delegar, en les persones titulars de la Direcció General de l'Advocacia General, de la Direcció General d'Anàlisi i Polítiques Públiques, de la Direcció General de Relacions amb les Corts, de la Direcció General d'Administració Local, de la Direcció General de Relacions amb la Unió Europea i l'Estat, de la Direcció General de Relacions Informatives i Promoció Institucional i de la Direcció General de Turisme, en els seus respectius àmbits materials de competències:  
a) La devolució d'ingressos indeguts.  
b) L'atorgament d'ajudes i subvencions a les quals es refereix el títol X de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions.  
La present delegació inclou al seu torn la facultat d'interpretar, resoldre les incidències i dictar els actes de tràmit qualificats que puguen sorgir com a conseqüència de la tramitació d'aquests expedients en totes les seues fases.  
c) L'atorgament de les beques a les quals es refereix el Decret 132/2009, de 4 de setembre, del Consell, o normativa que el substituïsca dins de l'àmbit funcional que té delegat; la facultat d'interpretar, resoldre les incidències i dictar els actes de tràmit qualificats que puguen sorgir com a conseqüència de la tramitació d'aquests expedients en totes les seues fases; la facultat de rescissió, i la d'acceptació de renúncies, així com la de resoldre sobre el reintegrament de les quantitats en els supòsits establerts normativament.  
d) La concessió de subvencions nominatives en el supòsit establert en l'article 160.4, lletra d, de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions.  
e) La resolució del procediment de revocació i reintegrament de les ajudes i subvencions atorgades per delegació del president.  
f) L'exercici de la potestat sancionadora en matèria de subvencions.  
  
g) La devolució d'avals i d'altres garanties relacionades amb la concessió de transferències corrents i de capital, i, en el cas de la Direcció General de Turisme, també els avals i d'altres garanties en matèria de turisme.  
h) La resolució de recursos de reposició que corresponga al president de la Generalitat, amb les excepcions legals corresponents, pel que fa a actes dictats en l'exercici de les facultats delegades per aquesta resolució.  
  
Nové  
Delegar, en la persona titular de la Direcció General d'Administració Local, l'exercici de la potestat disciplinària sobre funcionàries i funcionaris d'Administració local amb habilitació de caràcter nacional, quan això corresponga al president de la Generalitat per les normes sectorials aplicables.  
  
Desé  
Delegar, en la persona titular de la Direcció General de Relacions Informatives i Promoció Institucional:  
a) L'exercici de totes les funcions que la legislació vigent atribuïsca al president en matèria de títols habilitadors o, si escau, llicències relatives a televisió digital per ones terrestres i emissores de radiodifusió sonora en ones mètriques amb modulació de freqüència, així com la resolució de qualsevol tipus d'incidència.  
b) L'exercici de la potestat sancionadora quan, en virtut de les normes sectorials en les matèries de radiodifusió i televisió, això corresponga al president de la Generalitat.  
  
Onzé  
Delegar en la persona titular de la Secretària General Administrativa de la Presidència:  
a) La devolució d'avals en matèria de contractació.  
b) La signatura dels documents comptables que siguen necessaris per a la imputació pressupostària dels pagaments realitzats a través de bestretes de caixa fixa per part de les diferents habilitacions de pagaments.  
c) La signatura dels documents necessaris per a altes, baixes o modificacions de l'inventari de béns mobles de la conselleria.  
d) La signatura de tots els documents de gestió comptable en matèria de despeses del personal que desenvolupa les seues funcions en l'àmbit de competències de la Presidència, que siguen necessaris per a la preparació i execució d'aquestes despeses.  
  
Dotzé  
1. Delegar, en les persones titulars de les direccions territorials de la Presidència:  
a) L'exercici de les facultats ordinàries de contractació administrativa i de dret privat, inclosa la corresponent aprovació de factures i certificacions d'obra, així com els actes i documents comptables corresponents, respecte dels serveis adscrits a cadascuna d'elles excepte els serveis territorials de Turisme, relatives a contractes menors, amb excepció de la tramitació oportuna per al pagament d'interessos de demora.  
b) La devolució dels ingressos indeguts dins del seu àmbit competencial.  
2. Delegar, en les persones titulars de les prefectures dels serveis territorials de Turisme, l'exercici de les facultats ordinàries de contractació administrativa i de dret privat, inclosa la corresponent aprovació de factures i certificacions d'obra, així com els actes i documents comptables corresponents, respecte de les unitats adscrites a cadascun d'ells, relatives a contractes menors, amb excepció de la tramitació oportuna per al pagament d'interessos de demora.  
  
  
Tretzé  
Delegar, en les persones titulars de les direccions territorials de la Conselleria de Justícia, Administració Pública, Reformes Democràtiques i Llibertats Públiques, l'exercici de la potestat sancionadora, en matèria d'espectacles públics, activitats recreatives i establiments públics.  
  
Catorzé  
La present delegació d'atribucions podrà ser revocada en qualsevol moment per l'òrgan delegant, de conformitat amb el que s'estableix en l'article 63.5 de la Llei del Consell, i en l'article 13.6 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Les atribucions delegades en la present resolució podran ser reclamades, en els termes i amb els requisits que estableix l'article 14 d'aquesta última norma.  
  
Quinzé  
En tots aquells supòsits en els quals es faça ús de la present delegació, aquesta haurà de fer-se constar expressament en la resolució o acte que s'adopte, i es consideraran dictades per l'òrgan delegant. Les atribucions exercides per delegació no podran ser objecte de delegació en un altre òrgan.  
Setzé  
En cas d'absència, vacant o malaltia de la persona titular d'alguna de les direccions generals de la Presidència de la Generalitat en la qual es deleguen facultats, aquestes seran exercides per la secretaria autonòmica de la qual la direcció general afectada depenga, amb les excepcions establertes en aquest apartat.  
En cas d'absència, vacant o malaltia de la persona titular d'alguna de les secretaries autonòmiques de la Presidència de la Generalitat en la qual es deleguen facultats, aquestes seran exercides per la direcció general que depenga de la secretaria autonòmica amb competències en la matèria objecte de delegació  
En cas d'absència, vacant o malaltia de la persona titular de la Sotssecretaria, les competències que assumisca per delegació passarà a exercir-les la Secretaria Autonòmica de Presidència.  
En cas d'absència, vacant o malaltia de la persona titular de la Direcció General de l'Agència de Seguretat i Resposta a les Emergències, de la persona titular de la Direcció General d'Anàlisi i Polítiques Públiques o de la persona titular de la Secretaria General Administrativa, així com si concorre simultàniament el supòsit d'absència, vacant o malaltia tant de la persona titular d'alguna de les secretaries autonòmiques de la Presidència com de la persona titular de la direcció general amb competències en la matèria objecte de delegació que depenga d'aquella, les competències que s'assumisquen per delegació passarà a exercir-les la Sotssecretaria.  
En cas d'absència, vacant o malaltia de la persona titular d'alguna de les direccions territorials de la Presidència, les competències que assumisca per delegació passaran a ser exercides per la Direcció General de l'Agència de Seguretat i Resposta a les Emergències.  
En cas d'absència, vacant o malaltia de la persona titular d'algun dels serveis territorials de Turisme, les competències que assumisca per delegació passaran a ser exercides per la Direcció General de Turisme, i, en defecte d'açò, per la Secretaria Autonòmica de l'Agència Valenciana del Turisme.  
  
Disseté  
Queden revocades les delegacions d'atribucions efectuades per Resolució de 31 de juliol de 2015, del president de la Generalitat, per la qual delega determinades atribucions en diferents òrgans de la Presidència (DOCV 04.08.2015), i qualsevol altra que s'opose al que estableix la present resolució.  
  
Divuité  
La present resolució tindrà efectes des del mateix dia en què es publique en el Diari Oficial de la Comunitat Valenciana.  
  
València, 12 de febrer de 2016.- El president de la Generalitat: Ximo Puig i Ferrer.